el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el el el el el el el el el el el el el el el el el el el el el el el el el el el el el el el el el el en en el en en el en el el el en el el
Η διορία για τις μεταγραφές πέρασε. Πάρα τη συνηθισμένη φιλολογία δεν έγιναν πιθανές μεγάλες ανταλλαγές, ικανές να αλλάξουν τις ισορροπίες. Η μοναδική ενδιαφέρουσα ήταν αυτή του DT Isaac Sopoaga από τους Eagles στους Patriots. Οι Patriots μετά τους τραυματισμούς των DTs Wilfork (για όλη τη σεζόν) και του Tom Kelly, χρειάζονταν μία “ογκώδη” παρουσία για να σταματούν το run. Ο Sopoaga μόλις το καλοκαίρι υπέγραψε ως free agent στους Eagles από τους 49ers όπου και είχε παίξει το καλύτερο του football. Οι Eagles αναβάθμισαν το pick 6ου γύρου τους σε 5ου στο ερχόμενο draft, ενώ παράλληλα ξεφορτώθηκαν ένα βαρύ συμβόλαιο ενός 32χρονου παίκτη ο οποίος ήταν περιττός μετά τις πολύ καλές εμφανίσεις των Fletcher Cox και Vinny Curry στη θέση αυτή.
Ο βασικός λόγος που δεν έγιναν περισσότερες κινήσεις ήταν η ποιότητα του ερχόμενου draft. Βλέποντας τους υποψηφίους που θα δηλώσουν συμμετοχή στο draft του Μαΐου, οι ομάδες δεν θέλησαν να θυσιάσουν πολύτιμα picks. Παίκτες όπως ο DE Clowney, οι QBs Bridgewater, Mariota και Manziel, οι OTs Matthews, Lewan και Kouandjio κ.α., είναι υποψήφια αστέρια που αναμένονται από τους scouts να λάμψουν στο NFL για αρκετά χρόνια. Η ποσότητα των παικτών αυτών ξεπερνά τους 32 σε αριθμό, αναγκάζοντας αρκετούς να πέσουν στον 2ο γύρο της διαδικασίας. Ποια ομάδα λοιπόν θα ρίσκαρε στα μέσα του Νοεμβρίου αυτού να δώσει ένα 2nd round pick για παίκτες όπως ο Josh Gordon και ο Hakeem Nicks; Ποια ομάδα θα φορτωνόταν το βαρύ συμβόλαιο του Jared Allen ή να αντάλλαζε ένα pick μέσου γύρου για να αποκτήσει τον Tony Gonzalez, το οποίο θα μπορούσε να χρησιμοποιηθεί εναλλακτικά για ένα trade up; Απ’ ότι αποδείχθηκε, καμία.
Οι προσθήκες που θα γίνουν από δω και πέρα, θα είναι ελεύθεροι παίκτες ή παίκτες που έχουν κοπεί από άλλες ομάδες (διαδικασία waiver). Συνεπώς τα ρόστερ των ομάδων έχουν αποκτήσει πρακτικά την τελική τους μορφή. Εν όψη λοιπόν μίας κρίσιμης offseason, θα προσπαθήσω να κάνω μία πρώτη εκτίμηση των αναγκών κάθε ομάδας. Οι ανάγκες αυτές μπορούν να καλυφθούν τόσο μέσω της free agency (η οποία δεν αναμένεται τόσο πλούσια σε ταλέντο), όσο και μέσω του draft φυσικά. Ας ξεκινήσουμε λοιπόν:
Atlanta Falcons: Τα προβλήματα είναι πολλά για τους Falcons πέραν μία απλά καλής D-line, κανένα άλλο σημείο της άμυνας δεν εμπνέει εμπιστοσύνη. Στην επίθεση υπάρχει πάντα περιθώριο βελτίωσης της O-line και του RB. Τέλος ο Tony Gonzalez αυτή τη φορά δε θα αλλάξει γνώμη και θα αποσυρθεί, κάτι που θα αφήσει τους Falcons χωρίς TE. Οι θέσεις ανάγκης λοιπόν είναι αυτές του ILB και TE. Περισσότερες πιθανότητες έχουν να ξοδέψουν το πρώτο τους pick στη θέση του ILB.
Arizona Cardinals: Οι Cardinals πρέπει να αισθάνονται πολύ ικανοποιημένοι με το draft που έκαναν το 2013 και θα ήθελαν να την επαναλάβουν και φέτος. Στην offseason του 2014, μεγάλο ρόλο θα παίξει η εμπιστοσύνη της διοίκησης στον QB Palmer. Σε περίπτωση που ένα από τους κορυφαίους QBs πέσει στους Cards, δε νομίζω ότι θα το πολυσκεφτούν να τον αποκτήσουν. Σε αντίθετη περίπτωση ιδανική επιλογή φαντάζει ένας LT. Η περσινή σοφή επιλογή του RG Jonathan Cooper, σημαδεύτηκε από τον τραυματισμό του τελευταίου, αλλά έδειξε ότι η O-line αποτελεί προτεραιότητα για το χτίσιμο της νέας ομάδας.
Baltimore Ravens: Η εικόνα των φετινών Ravens δεν αντικατοπτρίζει το ρόστερ τους. Οι τραυματισμοί κόστισαν πολύ στην ομάδα και συνεχίζουν να εμφανίζονται περιστασιακά σε αρκετούς παίκτες. Μεγάλες ανάγκες της φετινής ομάδας είναι η θέση του WR, του TE και του ILB την οποία προσπάθησαν να καλύψουν με αρκετούς παίκτες αλλά απέτυχαν. Με την επιστροφή του ΤΕ Dennis Pitta η ομάδα θα χρειάζεται κυρίως έναν καλό ILB να αντικαταστήσει επιτέλους τους Ray Lewis και Dannelle Ellerbe. Όσο για τη θέση του WR, είναι εύκολο να μπαλωθεί μίας και το μόνο που χρειάζεται είναι ένας WR διαφορετικού σωματότυπου από τους Torrey Smith και Jacoby Jones. Είτε αποκτήσουν κάποιον ψηλό και δυνατό για την endzone σαν τον Anquan Boldin ή ένα καλό route runner που μπορεί να βγάζει το ψωμί του στις κοντινές αποστάσεις, η διαφορά θα φανεί αμέσως για τους Ravens που αυτή τη στιγμή είναι πολύ προβλέψιμοι.
Buffalo Bills: Το ρεκόρ των Bills θα έκανε πολλούς να πιστέψουν ότι οι ομάδα έχει αρκετά κενά. Αυτό είναι λάθος. Το πρόβλημα για τους Bills είναι ότι έχουν ένα γεμάτο ρόστερ αλλά με πολλούς μέτριους παίκτες. Εξαίρεση ίσως αποτελεί η θέση του RB και αυτές της D-line. Οι καλύτερες θέσεις προς αναβάθμιση για τους Bills είναι αυτές της O-line και των LBs δίπλα στον Kiko Alonso. Το πιθανότερο όμως σενάριο είναι η απόκτηση ενός FS. Η θέση έχει μεγάλη σημασία για μία ομάδα που παίζει στη division του Tom Brady και πλέον του Ryan Tannehill. Με τον J.Byrd να έχει θέσει τον εαυτό του εκτός ομάδας, παρά το franchise tag. Οι Bills οφείλουν ήδη να αρχίσουν να ψάχνουν το διάδοχο του.
Carolina Panthers: Οι Panthers μετά τα δύο τελευταία drafts έχουν δείξει τρομερή βελτίωση στην front-7 της άμυνας τους. Επιθετικά συνεχίζουν να βασίζονται στο ίδιο δίδυμο RBs και στον Steve Smith ως τον μοναδικό WR. Με όλους τους αστέρες της ομάδας, εκτός του WR Smith, να είναι αρκετά νέοι, είναι προτιμότερο το χτίσιμο της ομάδας να συνεχιστεί μέσω του draft παρά μέσω της free agency. Το πιο πιθανό σενάριο είναι η ομάδα να διαλέξει στα μισά περίπου κάθε γύρου στο ερχόμενο draft. Κάτι τέτοιο δίνει την δυνατότητα απόκτησης ενός από τους καλύτερους CBs στο draft. Οι θέσεις του S και του WR μπορούν να καλυφθούν σε χαμηλότερους γύρους.
Chicago Bears: Η εποχή που η άμυνα των Bears ήταν φόβητρο, έχει παρέλθει. Πλέον υπάρχουν αρκετά κενά και αρκετοί ηλικιωμένοι παίκτες, για τους οποίους πρέπει να ξεκινήσει η διαδικασία αντικατάστασης. Ο λόγος για τον τεράστιο παίκτη DE Julius Peppers, ο οποίος έχει φτάσει στα 33 του χρόνια και παραμένει ο πιο ακριβοπληρωμένος παίκτης της άμυνας. Την ανάγκη αυτή ενισχύει το γεγονός, ότι παλαιότερες επιλογές στη θέση αυτή δεν έχουν δικαιωθεί και συνεπώς η ομάδα δεν έχει καθόλου βάθος. Εκτός από τη θέση του DE, η άμυνα θα μπορούσε να βελτιωθεί στη θέση του FS και αυτή του MLB για να επανέλθει ο προσωρινός της κάτοχος, Lance Briggs, στη φυσική του θέση, αυτή του OLB. Η σημαντικότερη ίσως έννοια για τους Bears είναι η free agency με τους QB Cutler και CBs Tillman και Jennings να μένουν ταυτόχρονα ελεύθεροι. Η ανανέωση και των τριών μοιάζει αδύνατη μιας και το Salary cap περιλαμβάνει συμβόλαια όπως αυτό του Peppers. Αν δεν υπάρξουν αποχωρήσεις η ομάδα θα κρατήσει το πολύ δύο από τους τρεις αυτούς παίκτες και θα ψάχνει για CB στο draft.
Cincinnati Bengals: Αν έπρεπε να ψηφίσω σήμερα ποια είναι η πληρέστερη  ομάδα, θα ψήφιζα τους Bengals Νο2 πίσω από τους Seahawks. Μία ομάδα αρκετά νέα, με μπόλικο χώρο στο Salary Cap και έμπειρους προπονητές σε άμυνα και επίθεση. Η οφθαλμοφανέστερη ανάγκη της ομάδας είναι η θέση του Safety. Η θέση αυτή έχει προδώσει την ομάδα αρκετές φορές και παίκτες όπως οι Iloka και Mays δεν πρέπει να ξεκινούν βασικοί στο NFL. Το κατά πόσον θα επενδύσουν οι Bengals στη θέση του Safety το πρώτο τους pick στο draft, εξαρτάται από τη θέση που θα τερματίσουν φέτος. Αν η ομάδα δεν πάει καλά και επιλέξει μέσα στην πρώτη 20άδα, τότε η λογική προστάζει επιλογή ενός OT στον 1ο γύρο και επιλογή ενός SS στο 2o.  Αντίθετα, αν πάει καλά και βρίσκεται κάτω από το No25 του draft, τότε θα έχει λογική να επιλέξει κάποιον Safety μιας και οι κορυφαίοι O-linemen θα έχουν επιλεχθεί.
Cleveland Browns: Οι Browns θα είναι μία πολύ ιδιαίτερη περίπτωση στην ερχόμενη offseason. Μετά και το trade του Richardson, η ομάδα θα έχει δύο picks 1ου γύρου, ένα 2ου, δύο 3ου, δύο 4ου και από ένα στους υπόλοιπους γύρους. Δεν αποκλείεται μάλιστα να αποκτήσει περισσότερα στο διάστημα που μεσολαβεί από την έναρξη της offseason μέχρι την έναρξη του Draft. Η διοίκηση παρά την πολύ κακή πορεία της ομάδας τα τελευταία χρόνια, έχει κάνει καλή δουλειά στην ενίσχυση του ρόστερ. Οι ελλείψεις περιορίζονται σε θέσεις όπου μπορούν να βρεθούν βασικοί παίκτες τόσο στην free agency, όσο και στους μεσαίους γύρους του draft. Επιθετικά λείπουν ένας υψηλόσωμος WR και ένας 3rd down-RB. Αμυντικά η D-line θέλει υποστήριξη από τη γραμμή των LBs και ο CB Hayden χρειάζεται άλλον έναν καλό CB στην απέναντι πλευρά. Κάπου εδώ όμως αρχίζουν τα δύσκολα για την ομάδα. Η θέση του QB δεν αποτελεί “ανάγκη” για τους Bronws με τον Brian Hoyer να κάνει πολύ καλές εμφανίσεις, αλλά θα χάσει το υπόλοιπο της σεζόν ύστερα από τον τραυματισμό του την 5η αγωνιστική. Η ποσότητα των picks που διαθέτει η ομάδα και το πλούσιο ταλέντο στη θέση αυτή, αναγκάζουν την ομάδα να εξετάσει το ενδεχόμενο απόκτησης δεύτερου QB στον πρώτο γύρο, μέσα σε δύο χρόνια. Η απόφαση που θα κληθεί να πάρει η διοίκηση είναι σε τι θέση θα κυνηγήσουν τον QB στο draft. Ξοδεύοντας μόνο ένα 1st round pick (το δικό τους που θα είναι λογικά στις θέσεις 12-20) μπορούν να βρουν τον 5ο ή 6ο καλύτερο QB της φετινής τάξης, κάτι που θα τους επιτρέψει να καλύψουν τις άλλες θέσεις με τα δικά τους picks. Η εναλλακτική επιλογή είναι το trade up, το οποίο μάλλον θα κοστίσει αρκετά από τα υπόλοιπα διαθέσιμα picks, αλλά θα δώσει στην ομάδα κάποιο μεγάλο όνομα γύρω από το οποίο θα χτίσουν μία ομάδα για την επόμενη δεκαετία. Στην πρώτη περίπτωση ο Hoyer θα παραμείνει στο τιμόνι μέχρι να προσαρμοστεί ο διάδοχος, ενώ στην δεύτερη ο rookie θα ξεκινήσει αμέσως βασικός και ο Hoyer ή κάποιος από τους άλλους δύο τωρινούς QBs (πιο πιθανό ο Cambell) θα κληθεί να παίξει το ρόλο του μέντορα. Όλα θα εξαρτηθούν από την “αγορά”. Αν στην κορυφή της προτεραιότητας του draft υπάρχουν ομάδες με μεγάλη ανάγκη στη θέση του QB (JAC, MIN, TB), τότε οι Browns θα πρέπει να δώσουν γη και ύδωρ για να ανέβουν μέσα στη δεκάδα. Συνεπώς με τα τωρινά δεδομένα πιο ρεαλιστικό σενάριο είναι το δεύτερο. Εκτός από τον QB, στον πρώτο γύρο έχει νόημα η επιλογή ενός καλού CB.
Dallas Cowboys: Οι Cowboys όπως και οι υπόλοιπες ομάδες της NFC East αποτελούν όλες ένα μεγάλο ερωτηματικό για το draft. Παρά το κακό τους ρεκόρ, όλες έχουν τις πιθανότητες τους να κερδίσουν την division, δηλαδή να παίξουν στα playoffs δηλαδή να διαλέξουν στο draft κάτω από τη θέση 20. Αν λοιπόν χάσουν την division οι Cowboys θα βρίσκονται λίγο πιο πάνω από τη μέση της σειράς προτεραιότητας και θα μπορούν να συνεχίσουν την ανοικοδόμηση της OL. Οι πολύ καλές εμφανίσεις του βετεράνου RG Brian Waters, έδειξαν σε τι έλειπε από την επίθεση τόσο καιρό. Παράλληλα η secondary της ομάδα θέλει βοήθεια τόσο στη θέση του CB όσο και σ’ αυτή του S, αλλά μεγαλύτερη προτεραιότητα πρέπει να δοθεί στην D-line της ομάδας, όπου υπήρχαν αρκετές αποχωρήσεις φέτος. Με δεδομένο ότι οι offensive και defensive linemen που κάνουν τη διαφορά, επιλέγονται κυρίως στον 1ο γύρο, οι Cowboys θα βρίσκονται σε δύσκολη θέση στο ερχόμενο draft. Τα κενά αυτά δεν είναι εύκολο να καλυφθούν στη free agency και δυστυχώς για την ομάδα έχει μόνο ένα pick 1ου γύρου.
Denver Broncos: Νομίζω ότι και οι πέτρες γνωρίζουν πόσο πληγώνει το σύνολο, η secondary του Denver. Ο CB Champ Bailey είναι στα τελευταία του και οι καινούργιοι DBs δεν παίζουν στα αναμενόμενα επίπεδα. Παρά τις ελλείψεις στις θέσεις των CBs και των Ss, η ομάδα πρέπει να κινηθεί για τη βελτίωση της O-line. Συγκεκριμένα στις θέσεις των Guards. Ο Manning έχει δεχθεί πολύ πίεση φέτος και δεν έχει το χρόνο που χρειάζεται στο pocket για να εκμεταλλευτεί στο έπακρο τα όπλα του. Η παρουσία ενός καλού Guard θα δώσει και άλλη επιθετική διάσταση στην ομάδα, βοηθώντας στο running game το οποίο δεν είναι σε καμία περίπτωση ποιοτικό. Οι Broncos επέλεξαν να χτίσουν μία ομάδα που θα νικάει σκοράροντας έναν τουλάχιστον περισσότερο πόντο από τον αντίπαλο. Συνεπώς οι προσδοκίες για την επίθεση δεν είναι λιγότερες από την τελειότητα, κάτι που φαντάζει αρκετά μακρινό με τη σημερινή εικόνα της O-line.
Detroit Lions: Έχει καταντήσει αστείο πλέον με τους Lions. Κάθε χρόνο πηγαίνουν στο draft με στόχο έναν καλό CB, αλλά τελικά αποκτούν κάτι άλλο. Σε μία κατηγορία όπου παίζουν οι Aaron Rodgers και ο Brandon Marshall, οι Lions πρέπει να αποκτήσουν έναν επιβλητικό CB. Αν κάτι τέτοιο δεν είναι διαθέσιμο όταν διαλέγουν τότε θα πρέπει να κινηθούν για τη γραμμή των LBs. Πίσω από τη D-line, η οποία δεν μπορεί να κάνει τα πάντα μόνη της, υπάρχει το χάος στην άμυνα. Η free agency δε θα έχει λύσεις φέτος στις θέσεις αυτές, συνεπώς και σε αυτήν την περίπτωση το draft είναι μονόδρομος. Τα υπόλοιπα κενά της ομάδας, είναι στις θέσεις του WR (κάποιες φορές ο Megatron μας κάνει να το ξεχνάμε) και στη θέση του S. Δεν αποκλείεται λοιπόν ο Jim Schwarz να επιλέξει κάποιον σ’ αυτές τις θέσεις άμα δεν τον ικανοποιεί το ταλέντο των LBs ή των CBs, δε θα είναι άλλωστε η πρώτη φορά που θα το κάνει.
Green Bay Packers: Η εικόνα των Packers δεν αντικατοπρίζει αυτή τη στιγμή την ποιότητα του ρόστερ της ομάδας. Η ομάδα έχει πολλούς WRs και O-linemen τραυματίες. Το καλοκαίρι το μεγαλύτερο κενό που θα πρέπει να καλύψει η ομάδα είναι αυτό του TE Finley. Οι τραυματισμοί και οι κακές εμφανίσεις, έχουν στερήσει από την ομάδα έναν μεγάλο στόχο για την endzone και έναν καλό μπλόκερ. Με δεδομένη την είσοδο της ομάδας στα playoffs, η ομάδα έχει τη δυνατότητα να αποκτήσει ακόμα και τον κορυφαίο TE του draft στο τέλος του 1ου γύρου.
Houston Texans: Η απάντηση μετά από όσα έχουν γίνει στην ομάδα τον τελευταίο καιρό είναι απλή: QB. Τίποτε άλλο. Ίσως δούμε την ομάδα να χάνει και κάμποσα παιχνίδια επίτηδες από δω και πέρα για να διασφαλίσει την όσο το δυνατόν καλύτερη επιλογή. Άλλες ανάγκες δεν υπάρχουν. Οι οποιεσδήποτε προσθήκες θα γίνουν με σκοπό να ενισχύσουν το βάθος του ρόστερ.
Indianapolis Colts: Οι Colts δεν έχουν pick 1ου γύρου, μιας και το ξόδεψαν στον RB Richardson. Η παρουσία του Luck στην ομάδα είναι σίγουρο ότι μπορεί να προσελκύσει αρκετούς βετεράνους το καλοκαίρι οι οποίοι θα βελτιώσουν κάποιες από τις θέσεις της ομάδας. Το σημαντικότερο όμως κενό της ομάδας είναι στη θέση του OG. Η ομάδα δεν μπορεί να τρέξει τη μπάλα ανάμεσα στα αντίπαλα tackles με τους δύο guards να χάνουν τις περισσότερες μάχες στο running game. Αν οι Colts θέλουν ο Richerdson να βγάλει τα λεφτά του, πρέπει να τον βοηθήσουν. Η τύχη όμως είναι με τους Colts μιας και η φετινή “ζήτηση” περιορίζεται σε OTs και όχι OGs. Ακόμα και με το pick 2ου γύρου (θέσεις 50-60) μπορούν να βρουν τον κατάλληλο για τη θέση.
Jacksonville Jaguars: Είτε έχουν τελικά το πρώτο pick του draft είτε όχι, η φετινή τάξη των QBs στο draft είναι αρκετά ποιοτική για να βρουν έναν QB της προκοπής. Εκτός όμως από τον QB, η ομάδα πρέπει να συμπληρώσει και πολλά άλλα κενά. Στην περίπτωση των Jaguars θα πρέπει να σκεφτόμαστε τι υπάρχει στην ομάδα και όχι τι δεν υπάρχει. Οι Jaguars λοιπόν βρίσκονται σε στάδιο ανοικοδόμησης και έχουν καλυμμένες μόνο τις θέσεις των: MLB, WR, S, LT. Σε όλες τις υπόλοιπες θέσεις χρειάζονται βοήθεια. Είναι αδύνατον φυσικά να γεμίσουν όλο τους το ρόστερ, αλλά τουλάχιστον έχουν συγκεντρώσει τρία έξτρα picks για να καλύψουν ότι μπορέσουν. Τα δύο από αυτά στον 5ο γύρο και το ένα στον 4ο. Κλειδί για την ομάδα δεν είναι η ποσότητα στο ερχόμενο draft, αλλά η ποιότητα. Είναι προτιμότερο να χρησιμοποιήσει τα έξτρα picks για να κάνει trade up και να πάρει παίκτες που μπορούν να κάνουν την διαφορά, παρά να μαζεύει μέτριους παίκτες. Τέλος δεν πρέπει να αναμένουμε εντυπωσιακές κινήσεις στη free agency, μιας και η ομάδα χρειάζεται μακροχρόνια χώρο στο salary cap για να δέσει όλους τους νέους παίκτες που θα μαζέψει τα επόμενα χρόνια στο draft.
Kansas City Chiefs: Παρά τις πολύ καλές τους αμυντικές επιδόσεις, οι Chiefs δεν σκοράρουν αρκετά. Για να μπορέσουν οι Chiefs να κερδίζουν χωρίς η άμυνα τους να κάνει το τέλειο παιχνίδι, πρέπει να δώσουν ανάσες στον RB Jamaal Charles και να αποκτήσουν έναν πολύ καλό TE για τον αξιοποιεί ο QB Alex Smith. Το σημαντικότερο όμως κενό της ομάδας είναι η θέση του CB. Η βελτίωση της secondary θα αναγκάσει τους αντίπαλους QBs να μένουν λίγο περισσότερο στο pocket, ότι ακριβώς χρειάζονται οι OLBs και η D-line δηλαδή. O CB πρέπει να είναι γρήγορος, εκρηκτικός και να μπορεί να αμύνεται τις κοντινές πάσες, οι οποίες αποτελούν σπεσιαλιτέ του μεγάλου αντίπαλου, Peyton Manning.
Miami Dolphins: Οι Dolphins φέτος έχουν δείξει ότι ανέβηκαν επίπεδο στην άμυνα τους. Η front-7 είναι πλήρης και οι CBs πάνε καλά. Η μοναδική θέση της άμυνας που χρειάζεται ενίσχυση είναι αυτή του Safety. Αν όμως πρέπει να βελτιώσουν οι Dolphins δεν είναι στην άμυνα αλλά στην επίθεση. Η ομάδα εμπιστεύεται τον Tannehill και τον έχει πλαισιώσει με αρκετούς WRs, αλλά το passing game της ομάδας υποφέρει λόγω της offensive line. Παρά την απόκτηση του LT McKinnie, οι Doplhins οφείλουν να αποκτήσουν ένα νέο, υποσχόμενο, αθλητικό Tackle. Όπως και σε άλλες περιπτώσεις μπορούν να τον ξεκινήσουν στα δεξιά της O-line όσο έχουν ακόμα τον McKinnie και να τον μεταφέρουν στα αριστερά αργότερα.
Minnesota Vikings: Μετά από τις απογοητευτικές εμφανίσεις του τρίο της καταστροφής: Freeman, Cassel, Ponder, οι Viks αποτελούν άλλη μία ομάδα που θέλει απεγνωσμένα QB στο ερχόμενο draft. Παρά το πολύ καλό τους περσινό του draft με τα 3 picks στον 1ο γύρο, οι Vikings έχουν πληγωθεί από το προβλέψιμο επιθετικό τους παιχνίδι και την πολύ κακή απόδοση όσων έχουν δοκιμάσει ως τώρα να παίξουν QB. Στα θετικά για την ομάδα είναι το αρκετά πιθανό πλασάρισμα της στην πρώτη πεντάδα της σειράς του draft, η οποία τους δίνει την δυνατότητα επιλογής κάποιου εκ των πολλών ικανών παικτών στη θέση αυτή.  Άλλα κενά μπορούν να εντοπιστούν στην θέση του CB (ακόμα) και στη θέση του MLB. Αν η ομάδα καταφέρει να ανταλλάξει τον DE Jared Allen, θα έχει μεν αρκετό χώρο στο salary cap για να μπορεί να είναι ενεργή στη free agency, αλλά θα πρέπει και να τον αντικαταστήσει, κάτι εξαιρετικά δύσκολο.
New England Patriots: Είναι ίσως η μόνη χρονιά που οι Pats πάνε στο draft κοιτώντας αποκλειστικά την επίθεση. Η άμυνα μετά από σχεδόν μία δεκαετία είναι για πρώτη φορά full. Μοναδική περίπτωση να αλλάξει κάτι τέτοιο είναι η αποχώρηση του Aquib Talib, ο οποίος έχει μείνει στην ομάδα με μονοετές συμβόλαιο. Οι εμφανίσεις του Talib είναι σίγουρο όμως ότι θα οδηγήσουν την ομάδα στη ανανέωση του συμβολαίου του το καλοκαίρι ή στην χρήση του franchise tag. Προτεραιότητα για την ομάδα της Νέας Αγγλίας, πρέπει να αποτελεί η προβληματική επίθεση. Η μη αναμενόμενη απώλεια του Hernandez και τα χρόνια προβλήματα του Gronkowski με τη μέση του, σίγουρα θα αναγκάσουν την ομάδα να ψαχτεί στη θέση του TE. Σε περίπτωση που οι Pats δεν μείνουν ικανοποιημένοι με τους TEs της φετινής τάξης, τότε θα κινηθούν να ανανεώσουν την O-line η οποία έχει πολλά προβλήματα φέτος. Ο τραυματισμός του Vollmer και η πιθανή αποχώρηση του προπονητή της O-line, Dante Scarnechia, θα αναγκάσουν τον Belichick να προσθέσει περισσότερο ταλέντο στη γραμμή, μιας και ο διάδοχος προπονητής δεν θα έχει τις “μαγικές” ικανότητες να μπαλώνει προβλήματα σαν τον προκάτοχο του. Η καλύτερη θέση για αναβάθμιση στη γραμμή είναι αυτή του RG. Τέλος μετά από την βασανιστική φετινή χρονιά για τον Brady, δεν πρέπει να ξαφνιάσει κανέναν αν η ομάδα ανταλλάξει picks μεσαίων γύρων για έμπειρους WRs όπως έκανε και το 2006.
New Orleans Saints: Η άμυνα των Saints είναι αυτή που έχει επαναφέρει όλη την ομάδα στις κορυφαίες θέσεις του NFL. Η βελτίωση αυτή οφείλεται σε μεγάλο ποσοστό στον D-Coordinator Rob Ryan, ο οποίος άλλαξε το σύστημα 4-3 που εφαρμοζόταν για πολλά χρόνια στη σπεσιαλιτέ του, το 3-4. Η επιτυχία του 3-4 βασίζεται στην ποιότητα των OLBs της ομάδας. Αυτός θα είναι πιθανότατα και ο στόχος της ομάδας στο επόμενο draft. Δεύτερη και ίσως μοναδική άλλη θέση ανάγκης είναι αυτή του OG, στην οποία δεν υπάρχει βάθος και οι βασικοί δεν παίζουν στο επίπεδο που έπαιζε ο Carl Nicks πριν φύγει για την TB.
New York Giants: OG. Είναι τόσο απλό. Η φετινή καταστροφική σεζόν θα φέρει την ομάδα σε θέση να αποκτήσει έναν από τους καλύτερους στη θέση αυτή. Είναι ευκαιρία για ανανέωση σε μία κουρασμένη και γερασμένη γραμμή. Όσο για τις υπόλοιπες ανάγκες, ένας RB, ένας WR και ένας TE κατά σειρά προτεραιότητας είναι αναγκαίοι για να μην ξαναπεράσει η ομάδα και του χρόνου τα ίδια.
New York Jets: Οι υποτιμημένοι Jets, έχουν παρουσιάσει φέτος μία πολύ γερή front-7, η οποία οδηγεί την άμυνα σε πολύ καλές εμφανίσεις. Τα προβλήματα της ομάδας περιορίζονται στην επίθεση και στην απουσία όπλων που μπορούν να βγάλουν από τη δύσκολη θέση τον Geno Smith. Μία λογική επιλογή θα ήταν η απόκτηση κάποιου αθλητικού WR, αλλά με τους Jets δε μπορεί να είναι κανείς σίγουρος. Το δόγμα του Ryan είναι καθαρά αμυντικό και αν τελικά καταφέρει και παραμείνει στο τιμόνι της ομάδας, τότε δεν αποκλείεται οι Jets να κυνηγήσουν να ενισχύσουν εκ νέου την άμυνα. Ένας DE ή ένας CB που θα κάνουν τη διαφορά (και όχι όπως οι Coples και Milliner) ή ακόμα και ένας Safety, μπορούν να αποτελέσουν τους rookies που θα φοράνε φανέλα βασικού του χρόνου.
Oakland Raiders: Οι Raiders δείχνουν φέτος ομάδα. Το σύνολο είναι σαφώς καλύτερο από το άθροισμα των μέτριων παικτών. Η παρουσία του QB Terrelle Pryor είναι σίγουρα πετυχημένη, κάτι που ελευθερώνει τους Raiders να ψάξουν επιτέλους για βελτίωση και σε άλλες θέσεις. Η πιο αποτελεσματική κίνηση θα είναι η απόκτηση ενός WR. Ο D. Μoore είναι ο μοναδικός αξιόπιστος WR της ομάδας. Η πιθανή παρουσία ενός ακόμα WR ψηλού και δυνατού, που θα έχει διαφορετικό ρεπερτόριο από τον Moore, θα αναγκάσει τις αντίπαλες άμυνες να τον προσέξουν περισσότερο, ελευθερώνοντας τους διαδρόμους για το running game. Η άμυνα των Raiders από την άλλη πλευρά δεν διαθέτει κάποιον παίκτη που να ξεχωρίζει στη front-7. Οι φιλόδοξοι και φιλότιμοι παίκτες που την απαρτίζουν χρειάζονται κάποιον παίκτη ηγέτη που να κάνει τη “βρώμικη δουλειά” σε κάθε down. Ένας τέτοιος παίκτης μπορεί να είναι είτε ένας MLB (με τον Rolando McClain να αποτελεί παρελθόν), είτε ένας DT (με τους Seymour και Kelly να αποτελούν παρελθόν).
Philadelphia Eagles: Οι Eagles του Chip Kelly, θα είναι από τις πιο ενεργές ομάδες στην ερχόμενη offseason. Με ένα χρόνο στο τιμόνι της ομάδας, ο Kelly έχει πλέον άποψη για το υλικό που έχει στα χέρια του. Στην επίθεση της ομάδας, ο QB Michael Vick επιβεβαιώνει τους επικριτές του ότι δεν μπορεί πλέον να παίξει σε υψηλό επίπεδο. Στην άμυνα η ομάδα δεν έχει pass rush, δεν έχει NT και οι Safeties της ομάδας είναι απλά μέτριοι. Από αυτές τις ελλείψεις ίσως η πιο σημαντική είναι αυτή του ILB, όπου  ο DeMeco Ryans παίζει μόνος του τα τελευταία χρόνια, ενώ η δεύτερη κατά σειρά είναι αυτή του ΝT. Κύριο ρόλο όμως θα παίξει η θέση της ομάδας στη σειρά του draft. Αν όμως στη θέσω των Eagles πέσει κάποιος QB που να ταιριάζει στα πλάνα του Kelly θα τον αποκτήσουν, αφήνοντας για επόμενες χρονιές το κυνήγι για τους “ελίτ” αμυντικούς.
Pittsburgh Steelers: Οι Steelers αντιμετωπίζουν χρόνια προβλήματα στην O-line τους. Την φετινή χρονιά τα πλήγματα από τους τραυματισμούς ήταν αρκετά με πρώτο και καλύτερο αυτόν του C Pouncey, ο οποίος έχασε όλη τη χρονιά. Η ομάδα κινήθηκε να αποκτήσει έναν LT δύο εβδομάδες πριν το τέλος της μεταγραφικής περιόδου, αλλά ο Levi Brown από τους Cardinals μόνο λύση δε μπορεί να θεωρηθεί. Το DNA όμως της ομάδας του Tomlin δεν είναι επιθετικό, αλλά αμυντικό. Αν η ομάδα βρει ευκαιρία να χτυπήσει κάποιον από τους κορυφαίους D-linemen, θα το κάνει. Η κακή φετινή πορεία του συλλόγου θα τους δώσει ένα καλό πλασάρισμα στη σειρά του draft, όπου αν το χειριστούν έξυπνα μπορούν με ένα trade down να καλύψουν περισσότερες θέσεις ανάγκης. Δυστυχώς για την ομάδα το draft είναι μονόδρομος μιας και το salary cap της ομάδας βρίσκεται στη χειρότερη κατάσταση απ’ όλες τις ομάδες του NFL.
San Diego Chargers: Οι Chargers είναι ένα ερωτηματικό στην offseason. Δεν χρειάζονται τίποτα και μπορούν να ενισχυθούν παντού. Αν εξαιρέσουμε τους δύο Tackles, τον QB και τους RBs, η ομάδα μπορεί να βελτιώσει όλες τις υπόλοιπες θέσεις στην ερχόμενη offseason. Η σημαντικότερη ίσως έλλειψη της ομάδας είναι στη θέση του CB. Αν όμως οι Chargers δεν ικανοποιούνται από το ταλέντο της φετινής τάξης του draft στη θέση αυτή, μπορούν πάντα να κινηθούν σε διαφορετική κατεύθυνση και να συνεχίσουν να βελτιώνουν τη front-7 ή την O-line τους. Όσο για τη free agency, τόσο οι Chargers όσο και οι υπόλοιπες ομάδες που ψάχνονται για CB κοιτάζουν προς το Chicago για να δουν αν οι Bears καταφέρουν να κρατήσουν τόσο τον Tillman όσο και τον Jennings.
San Francisco 49ers: Παρά το γεγονός ότι η άμυνα της ομάδας είναι η κατά τεκμήριο καλύτερη γραμμή της ομάδας, η δύναμη της βασίζεται μόνο στη front-7. Η secondary της ομάδας αποτελεί και φέτος πρόβλημα. Η απόκτηση S στο περασμένο draft δεν έχει λύσει τα προβλήματα καθώς ο Dashon Goldson που αποχώρησε ήταν σαφώς πιο έτοιμος παίκτης από τον Eric Reid. Η ομάδα χρειάζεται οπωσδήποτε έναν CB της προκοπής. Τέλος ο Harbaugh και το υπόλοιπο τεχνικό επιτελείο της ομάδας έχει πάντα στο πίσω μέρος του μυαλού του τον αντικαταστάτη του OLB Aldon Smith ο οποίος έχει προβλήματα με το νόμο και το μέλλον του στη λίγκα μοιάζει αβέβαιο.
Seattle Seahawks: Χωρίς αμφιβολία είναι η πληρέστερη ομάδα στο πρωτάθλημα. Τόσο στην επίθεση όσο και στην άμυνα οι Seahawks διαθέτουν ένα απίστευτα βαθύ ρόστερ. Μάλιστα όλα αυτά γράφονται πριν ακόμα πατήσει το πόδι του στο γήπεδο ο WR Percy Harvin, για τον οποίο η ομάδα αντάλλαξε το περσινό pick 1ου γύρου της. Φέτος όμως το pick βρίσκεται στη θέση του και οι Seahawks πρέπει να σκεφτούν πολύ που θα το επενδύσουν. Η μία λύση είναι η απόκτηση ενός DT που θα πλαισιώσει τον Brandon Mebane. Μία άλλη περίπτωση είναι η αντικατάσταση επιτέλους του Zach Miller με έναν TE που μπορεί να κάνει περισσότερα πράγματα στο γήπεδο. Τέλος δεν αποκλείεται να συνεχιστεί η “συλλογή” της ομάδας στη θέση του DE στην οποία αποκτήθηκαν φέτος μισή ντουζίνα παίκτες. Η ενίσχυση της θέσης αυτής όμως μπορεί να γίνει μέσω της free agency μιας και αρκετοί καλοί παίκτες θα μείνουν ελεύθεροι. Ο πιο γνωστός από αυτούς είναι o Jared Allen των Vikings, ο οποίος έχει μεγάλο συμβόλαιο αλλά δεν αποκλείεται να αποτελέσει άλλον ένα παίκτη που κάνει το ταξίδι Minnesota-Seattle.
Saint Louis Rams: Οι Rams βρίσκονται και πάλι στην ευχάριστη θέση να επιλέξουν δύο φορές στον πρώτο γύρο του ερχόμενου draft, μιας και οι Redskins αντάλλαξαν και τη φετινή επιλογή τους το 2012 για να αποκτήσουν τον RG3. Τα picks αυτά μάλιστα θα βρίσκονται στις πρώτες δέκα θέσεις της διαδικασίας μιας και αμφότερες οι δύο ομάδες δεν πάνε καθόλου καλά φέτος. Οι ανάγκες της ομάδας με σειρά προτεραιότητας είναι DT, OG, ILB, WR, S και ανάλογα με τις εμφανίσεις του Zac Stacy και ένας RB. Οι Rams πρέπει οπωσδήποτε να βελτιώσουν την άμυνα απέναντι στο run, όπου ο DT Brockers και ο LB Laurinaitis δεν αρκούν. Ερωτηματικό θα αποτελέσει η απόφαση της ομάδας για τον Sam Bradford. Ο νεαρός QB μένει το καλοκαίρι ελεύθερος μίας και το rookie συμβόλαιο του τελειώνει. Η ομάδα έχει να αποφασίσει αν της αρκεί ο Bradford με ένα νέο, μεγαλύτερο συμβόλαιο ή πρέπει να χρησιμοποιήσει το ένα από τα δύο υψηλά picks για να τον αντικαταστήσει.
Tampa Bay Buccaneers: Offensive Line, check. Defensive Line, check. Linebackers, check. Defensive Backs, check! Running Back, check. Wide Receiver, check. Μα τότε πως είναι ακόμα τελευταίοι οι Bucs; Η απάντηση βρίσκεται στη θέση του QB και πάλι. Αρχικά με τον Freeman και στη συνέχεια με τον Glennon, οι Bucs απλά δεν μπορούν να κερδίσουν με τέτοιες αποδόσεις από τη θέση του QB. Η ομάδα πρέπει απλά να κάνει μία καλή επιλογή στο draft και μπορεί αυτόματα να γίνει διεκδικήτρια της NFC South. Μικρότερα κενά σε σχέση με αυτό του QB είναι η απουσία ενός καλού TE, ενός ακόμα DE (οι οποίοι ποτέ δεν είναι αρκετοί) και ενός slot-receiver (μιας και ο Ogletree έγινε ανταλλαγή με το Detroit).
Tennessee Titans: Ο WR Kenny Brit θα αποτελέσει παρελθόν, η άμυνα δείχνει πολύ βελτιωμένη και ο Locker παρουσιάζει σημάδια ηγέτη αυτής της ομάδας. Οι Titans στην offseason δε χρειάζεται να κάνουν αρκετές κινήσεις. Το μόνο που έχουν να κάνουν είναι να χρησιμοποιήσουν σωστά τα picks που διαθέτουν σε κάθε γύρο. Οι πιθανές επενδύσεις αυτών των picks μπορούν να γίνουν είτε στη θέση του OT ως συμπλήρωμα στις περσινές προσθήκες των OGs, είτε στη θέση του DE για να δημιουργηθεί δίδυμο με τον Kameron Wimbley, είτε φυσικά στη θέση του WR. Μένει βεβαίως να δούμε αν η απόδοση της άμυνας της ομάδας θα διατηρηθεί σε υψηλά επίπεδα ή θα προκύψουν και άλλες “ανάγκες”.
Washington Redskins: Οι Redskins υποφέρουν φέτος από πολλά αμυντικά κενά. Η πάλαι ποτέ δυνατή τους γραμμή έχει πλέον μόνο να επιδείξει δύο πολύ καλούς DEs και μέτριους DTs. Η αποχώρηση του London Fletcher άφησε την ομάδα χωρίς MLB και ηγέτη στα αποδυτήρια. Παρά τα μεγάλα προβλήματα στη θέση του Safety όπου η ομάδα έφτασε να παίζει με τον .. Meriweather, η προτεραιότητα της ομάδες πρέπει να είναι η βελτίωση της γραμμής των LBs. To salary cap είναι σε καλή κατάσταση ακόμα και μπορεί να προσελκύσει κάποιους βετεράνους το καλοκαίρι, οι οποίοι όμως δεν μπορούν να αποτελέσουν μακροχρόνια λύση. Ένα άλλο κακό νέο για την ομάδα είναι ότι δεν έχει και φέτος pick στον 1o γύρο, μιας και το απαρνήθηκε και αυτό το 2012 για τα μάτια του RG3.
Αυτές λοιπόν ήταν οι θέσεις ανάγκης για κάθε ομάδα. Φυσικά θα υπάρχουν αρκετές διαφωνίες και παραλείψεις. Αν λοιπόν έχετε αντίθετη άποψη, θα θέλαμε να δούμε τι θα βελτιώνατε εσείς στη δική σας ομάδα. Δεν έχετε παρά να σχολιάσετε παρακάτω.
Previous Post Head to Head: Η Αντικατάσταση Ενός Θρύλου
Next Post Champagne Supernova's Notebook: 1st and 10
About The Author: Hyperbolic Comparison
Ιδρυτικό μέλος του site και πηγή γκρίνιας σε κάθε στιγμή της ύπαρξης του. Εργάζεται πρωινές ώρες όταν του επιτρέπει το NFL. Ερασιτέχνης-αποτυχημένος ποδοσφαιριστής πιο αργός από το replay. Έμπλεξε με το football για οικογενειακούς λόγους και δεν είχε δικαίωμα να μη διαλέξει τους Patriots.